Sekolah Menengah Kebangsaan Ledang

Sekolah Menengah Kebangsaan Ledang (singkatan: SMKL atau SMiLe)  merupakan sebuah sekolah Menengah yang terletak di Jalan Sialang di dalam daerah Tangkak di negeri Johor.

Sejarah
SMK Ledang ditubuhkan pada 1953. Nama asalnya ialah Sekolah Menengah Inggeris Ledang (SMiLE) yang pada asalnya menumpang di Sekolah Kebangsaan Ledang. Bangunan baru SMK Ledang yang pertama siap dibina pada tahun 1963 yang mengandungi dua blok bilik darjah, bilik pejabat pentadbiran, bilik Ekonomi Rumah Tangga (ERT), kantin dan makmal sains. Bangunan ini telah dirasmikan oleh Menteri Pelajaran, YAB En. Mohamed Khir Johari pada 1965.

SMK Ledang mengambil nama sempena Gunung Ledang yang terletak di daerah ini yang juga merupakan gunung tertinggi di Johor dan terkenal dengan kisah Lagenda Puteri Gunung Ledang. Gunung Ledang menjadi simbol keteguhan SMK Ledang selaras dengan moto sekolah ini, Bersusila Teguh Pendirian.

Sehingga kini, SMK Ledang telah ditadbir oleh sembilan orang pengetua dan mempunyai sebelas buah bangunan.

Rujukan

Pautan luar
 Saluran YouTube SMK Ledang
 SMILE TV
Sekolah Menengah di Johor
Sekolah Menengah Kebangsaan di Johor